Αχιλλέας Καλεύρας

Ο Αχιλλέας Καλεύρας (1878 - 1972) ήταν Έλληνας έμπορος, πολιτικός, γερουσιαστής, υπουργός και νομάρχης.

Βιογραφικά στοιχεία 
Γεννήθηκε στην Ξάνθη το 1878 και αποφοίτησε από το Γενικό Λύκειο Χατζηχρήστου της Κωνσταντινούπολης. Επίσης, σπούδασε πολιτικές και οικονομικές επιστήμες στη Γενεύη. 

Από τον Οκτώβριο του 1913 ως τον Ιούλιο του 1914 ήταν υποδιοικητής (Νομάρχης Χαλκιδικής) και το 1915 έγινε Νομάρχης Πρέβεζας για 9 μέρες (7 - 16 Νοεμβρίου 1915).
 
Επίσης, υπηρέτησε ως νομάρχης στη Φλώρινα, την Πέλλα  και τη Λάρισα (1918-19).

Από τις 4 Σεπτεμβρίου 1926 ως τις 4 Ιουλίου 1928 ήταν υφυπουργός Γενικός Διοικητής Μακεδονίας.
Εξελέγη Γερουσιαστής Ροδόπης το 1929 (υπηρετώντας ως το 1935) και υπηρέτησε ως υφυπουργός Γενικός Διοικητής Ηπείρου από τις 14 Φεβρουαρίου 1929 ως τις 27 Φεβρουαρίου 1931 στις κυβερνήσεις του Ελευθερίου Βενιζέλου.
Από το 1935 ως το 1952 ήταν διευθυντής της Διεθνούς Έκθεσης Θεσσαλονίκης. 

Ανέπτυξε συγγραφικό έργο, με κύριο έργο του το "Η Ελλάς και οι Ιδέαι, Ο Στρατός, η Μακεδονία και ο Βενιζέλος".

Πέθανε σε ηλικία 94 ετών στη Θεσσαλονίκη στις 27 Ιουνίου 1972 και κηδεύτηκε την επομένη από τον ιερό ναό της του Θεού Σοφίας.

Πηγές 
Κατάλογος τεκμηρίων

Παραπομπές 

Έλληνες Γερουσιαστές
Έλληνες υφυπουργοί Γενικοί Διοικητές Μακεδονίας
Έλληνες υφυπουργοί Γενικοί Διοικητές Ηπείρου
Νομάρχες Λάρισας
Νομάρχες Πέλλας
Νομάρχες Πρέβεζας
Νομάρχες Φλώρινας
Νομάρχες Χαλκιδικής
Έλληνες Νομάρχες